Onderwyseres sterf ná baksteen motor tref | Maroela Media
Michelle Pietersen (58) was 'n geliefde en ervare onderwyseres. (Foto: Facebook)
'n Paarlse onderwyseres is Donderdagoggend dood nadat iemand 'n klip na haar en haar man se motor geslinger het. Michelle Pietersen (58) was verbonde aan die New Orleans Sekondêre Skool in die Paarl.
Siyabulela Malo, polisiewoordvoerder, het gesê die egpaar was op die N1 vanaf Kaapstad na die Paarl onderweg toe 'n "onbekende persoon uit die niet verskyn en die baksteen na die voertuig gegooi het".
"[Michelle Pietersen] is dood verklaar weens die beserings wat sy opgedoen het," het Malo gesê.
Die skool het op sy Facebook-blad die nuus oor Pietersen se dood gedeel en honderde boodskappe van medelye het sedertdien ingestroom. Die skool het na Pietersen as 'n "geliefde vriendin, kollega en geliefde onderwyseres" verwys.
"Dit is 'n geweldig tragiese en onnodig gewelddadige voorval," het die skool gesê.
"Ons gebede is met haar man, mnr. Anton Pietersen, haar kinders en kleinkinders, asook die res van die familie."
Volgens Malo word 'n moordsaak ondersoek, maar niemand is nog in hegtenis geneem nie.
Die polisie het enigiemand met inligting gevra om die Paarl-polisie of die Stop Misdaadnommer te bel by 08600 10111.
Meester van die hof, kêrel bly in aanhouding
Maar ons mag nie HAAT nie!
So onmenslik en onnodig word nog n lewe beeindig deur misdaad. My innige simpatie aan familie en mag jul genade ontvang om die te verwerk. Mag geregtigheid seevier
Dis verskriklik hartseer! Om jou lewe so te verloor en op so 'n manier – ons verdien dit nie.
Ons gesin het in 2006 die aand so na 19:00 uit Kaapstad gery. Ons kinders was vas aan die slaap toe ons 'n slag hoor…vanuit die bosse is ons motor ook met 'n baksteen getref. Gelukkig die ruit net net gemis en net 'n duik gelaat.. My pa het gelukkig kop gehou en net aan gery.